				|

		52014PC0395

			Návrh VYKONÁVACIE ROZHODNUTIE RADY, ktorým sa Taliansku povoľuje, aby v určených zemepisných oblastiach uplatnilo znížené sadzby dane z plynového oleja a LPG používaných na vykurovacie účely podľa článku 19 smernice 2003/96/ES /* COM/2014/0395 final - 2014/0200 (NLE) */

			   	DÔVODOVÁ SPRÁVA
1.           KONTEXT NÁVRHU
·
Dôvody a ciele návrhu
Zdaňovanie energetických výrobkov
a elektriny v EÚ sa upravuje smernicou Rady 2003/96/ES ([1])(ďalej len
„smernica o zdaňovaní energie“ alebo „smernica“).
Podľa článku 19 ods. 1 uvedenej
smernice môže Rada popri ustanoveniach stanovených najmä v článkoch 5, 15
a 17 na návrh Komisie ktorémukoľvek členskému štátu jednomyseľne
povoliť zavedenie ďalších oslobodení od dane alebo úľav na
spotrebných daniach z osobitných dôvodov politiky.
Cieľom tohto návrhu je povoliť
Taliansku, aby mohlo v určitých obzvlášť znevýhodnených
oblastiach uplatniť znížené sadzby dane z plynového oleja
a skvapalneného ropného plynu (ďalej len „LPG“) používaných na
vykurovacie účely s cieľom čiastočne
vykompenzovať vysoké vykurovacie náklady, ktoré vznikajú obyvateľom
v takýchto zemepisných oblastiach. Vysoké náklady na vykurovanie sú
spôsobené buď veľmi nepriaznivými klimatickými podmienkami alebo
nepriaznivými klimatickými podmienkami alebo izolovanosťou týchto oblastí
v spojení s ťažkosťami pri obstarávaní palív.
·
Všeobecný kontext
Listom z 31. mája 2012 požiadali talianske
úrady o povolenie uplatňovať v určitých obzvlášť
znevýhodnených oblastiach znížené sadzby dane z plynového oleja a LPG
používaných na vykurovacie účely prostredníctvom predĺženia
rozhodnutia Rady 2008/318/ES zo 7. apríla 2008, ktorým sa Taliansku
povoľuje, aby v určených zemepisných oblastiach uplatnilo znížené
sadzby dane z plynového oleja a LPG používaných na vykurovacie účely
podľa článku 19 smernice 2003/96/ES ([2]). Na základe tohto
rozhodnutia sa Taliansku povolilo, aby do 31. decembra 2012 uplatnilo
v určitých obzvlášť znevýhodnených oblastiach znížené sadzby
spotrebnej dane z domáceho paliva a LPG používaných na vykurovanie. Okrem
toho talianske orgány zahrnuli vo svojej žiadosti rozšírenie pôsobnosti
povolenia na obce, ktoré sú súčasťou provincií, kde je viac ako
70 % obcí zaradených do klimatickej zóny F, ale samy nespadajú do
klimatickej zóny F. Talianske orgány poskytli doplňujúce informácie a objasnenia
4. decembra 2012, 16. júla 2013, 31. decembra 2013 a 22. januára 2014. Listom z
19. marca 2014 talianske orgány informovali Komisiu, že žiadajú o
predĺženie povolenia udeleného rozhodnutím Rady 2008/318/ES na nové
obdobie šiestich rokov bez toho, aby sa rozšíril zoznam nových obcí, ako sa
spočiatku požadovalo.
Taliansko odôvodňuje svoju žiadosť
o odchýlku rozmanitosťou svojho územia, ktoré sa vyznačuje
odlišnými klimatickými a zemepisnými podmienkami. Vnútroštátne úrovne
spotrebnej dane z plynového oleja a LPG používaných na vykurovanie v Taliansku
sú relatívne vysoké. Aby sa predišlo nadmernej záťaži určitých
spotrebiteľov obzvlášť závislých na vykurovaní, Taliansko zaviedlo
znížené sadzby dane v určitých častiach svojho územia a chcelo
by aj naďalej uplatňovať rovnaké znížené sadzby tak, ako sa
zaviedli v roku 2006. Daňová úľava predstavuje 129,11 EUR na
1 000 litrov v prípade plynového oleja (čím uplatniteľná
daňová sadzba klesla na 274,10 EUR na 1 000
litrov) a 159,07 EUR na 1 000 kg v prípade LPG
(čím uplatniteľná daňová sadzba klesla na 30,87 EUR na
1 000 kg). Uplatniteľné sadzby dane sa nachádzajú nad minimálnou
úrovňou zdanenia predpísanou v smernici.
Daňovú úľavu možno uplatniť
v zemepisných oblastiach, ktoré spĺňajú tieto kritériá:
Podľa článku 8 ods. 10
talianskeho zákona č. 448/1998 sa toto zvýhodnenie uplatňuje na
dodávky palív (plynového oleja a LPG), ktorý sa používa v obciach:
·
zaradených do klimatickej zóny F vymedzenej v
prezidentskom dekréte č. 412 z 26. augusta 1993,
·
ktoré nemajú sieť distribúcie plynu a sú
zaradené do klimatickej zóny E vymedzenej v uvedenom prezidentskom dekréte
č. 412/1993. V tomto prípade, ako sa stanovuje v článku 8
ods. 10 písm. c) bod 4) zákona č. 448/1998, sa toto zvýhodnenie
zruší okamžite po tom, ako sa obec pripojí na sieť distribúcie plynu,
·
na Sardínii a menších ostrovoch, pokiaľ
príslušná obec nemá prístup k prepravnej sieti pre zemný plyn – tento režim
pokrýva všetky talianske ostrovy s výnimkou Sicílie.
Daňové zvýhodnenie sa nemôže
kombinovať s inými úľavami na spotrebných daniach.
Podľa talianskych orgánov je daňová
diferenciácia založená na objektívnych kritériách a jej zámerom je
zabezpečiť zemepisnú kontinuitu so zvyšným územím Talianska,
t. j. jej cieľom je zabezpečiť, aby mali obyvatelia
v oprávnených oblastiach porovnateľné podmienky s obyvateľmi
vo zvyšných oblastiach Talianska, a to prostredníctvom zníženia ich neprimerane
vysokých nákladov na vykurovanie. Daňová úľava je rovnaká pre
všetkých užívateľov; jediným cieľom úľavy je čiastočne
zmierniť dodatočné vykurovacie náklady obyvateľov
v oprávnených oblastiach zapríčinené studeným podnebím alebo
ťažkosťami pri zásobovaní palivami.
Podľa talianskych orgánov sú
dodatočné náklady spojené s prepravou LPG do horských oblastí v porovnaní
so zvyšným územím krajiny vyššie o 120 % a v prípade plynového oleja sú
vyššie o 132 %.
Podľa talianskych orgánov sa daňová
úľava v klimatických zónach E a F rovná približne 11 – 12 % ceny
plynového oleja a LPG používaných na vykurovacie účely.
Tieto údaje sa musia porovnať s
priemernými vykurovacími nákladmi: tie sú kvôli podmienkam v klimatickej zóne E
o 90 % a v klimatickej zóne F o 170 % vyššie ako národný priemer.
Špecifický charakter ostrovov spočíva v
tom, že vzhľadom na ich zemepisné osobitosti sú možnosti zásobovania
palivami obmedzené, čo sa prejavuje vyššou cenou ako v kontinentálnom
Taliansku vzhľadom na dodatočné prepravné náklady. Talianske orgány
potvrdili, že daňová úľava nepovedie k nadmernej kompenzácii
a nezníži ceny LPG a plynového oleja pod cenovú úroveň na
pevnine. S ohľadom na uplatňovanie dotácie na menších ostrovoch
je v daných miestach logistický reťazec nevyhnutne nákladnejší ako v kontinentálnom
Taliansku. Vyššie náklady vyplývajú z nedostatku primárnej logistiky, čo
vedie k vyšším distribučným nákladom. Vyššie náklady sú spôsobené aj
problematickým cestným prístupom, nákladmi na pohonné hmoty, ktoré sú vyššie
ako na pevnine a prepravnými nákladmi súvisiacimi s prístupom na menšie
ostrovy, a obmedzenými množstvami jednotlivých dodávok. Podľa odhadov talianskych
orgánov sú tieto náklady približne o 10 – 15 % vyššie ako príslušné
náklady v kontinentálnom Taliansku.
Talianske orgány uvádzajú, že počas
posledných troch rokov sa vďaka opatreniu znížila koncová nákupná cena LPG
a plynového oleja používaných na vykurovanie o približne 10 %.
Talianske orgány uvádzajú, že v uvedených
oblastiach neexistuje rozvoj siete zemného plynu, čo predstavuje
dodatočné znevýhodnenie týchto horských obcí, Sardínie a malých
ostrovov.
Ročný rozpočtový výdavok na opatrenie predstavuje približne
230 miliónov EUR.
·
Existujúce ustanovenia v oblasti návrhu
Smernica Rady
2003/96/ES z 27. októbra 2003 o reštrukturalizácii právneho rámca
Spoločenstva pre zdaňovanie energetických výrobkov a elektriny a
rozhodnutie Rady 2008/318/ES zo 7. apríla 2008, ktorým sa Taliansku
povoľuje, aby v určených zemepisných oblastiach uplatnilo znížené
sadzby dane z plynového oleja a LPG používaných na vykurovacie účely
podľa článok 19 smernice 2003/96/ES.
Súlad s ostatnými politikami
a cieľmi Únie
Každú žiadosť o odchýlku podľa
článku 19 smernice o zdaňovaní energií musí preskúmať Komisia,
ktorá pritom zohľadní riadne fungovanie vnútorného trhu, potrebu
zabezpečiť spravodlivú hospodársku súťaž a politiky EÚ
v oblastiach zdravia, životného prostredia, energetiky a dopravy.
Daňová diferenciácia čiastočne
zmierňuje dodatočné náklady na vykurovanie vzniknuté občanom v
určitých zemepisných oblastiach Talianska, ktoré sú obzvlášť
znevýhodnené v porovnaní so zvyšným územím a v ktorých by teda štandardná
daňová sadzba uplatniteľná na plynový olej a LPG používaných na
vykurovacie účely mohla mať za následok nadmerné daňové
zaťaženie. Zemepisné nevýhody sa premietajú do dodatočných nákladov
na vykurovanie, ktoré sú spôsobené nepriaznivými klimatickými podmienkami alebo
izolovanosťou týchto oblastí v spojení s nedostupnosťou
alternatívnych vykurovacích zdrojov, najmä absenciou prístupu k sieti
zemného plynu.
Znížená sadzba dane v prípade plynového
oleja, ako aj LPG, zostane vyššia ako minimálne sadzby dane stanovené v smernici
o zdaňovaní energie, a len čiastočne zmierňuje
dodatočné náklady na vykurovanie vzniknuté v daných zemepisných
oblastiach.
Daňová úľava sa preto môže
považovať za zlučiteľnú s cieľom poskytnúť
daňový stimul na účely energetickej účinnosti. Opatrenie nebolo
posúdené ako nezlučiteľné s príslušnými politikami EÚ v oblastiach
životného prostredia a energetiky.
Okrem toho je toto opatrenie prijateľné z
hľadiska dobrého fungovania trhu a potreby zabezpečiť
spravodlivú hospodársku súťaž. Jeho jediným cieľom je
čiastočne vykompenzovať dodatočné náklady na vykurovanie
spojené s objektívnymi podmienkami v daných oblastiach. Daňová úľava
nie je kumulatívna so žiadnym iným druhom daňových úľav
a neuplatňuje sa na iné použitie vykurovacích palív ako vykurovanie
priestorov.
V článku 19 ods. 2 smernice
o zdaňovaní energií sa stanovuje, že opatrenia prijaté na základe jej
ustanovení musia byť časovo obmedzené, a povoľujú sa
maximálne na obdobie šesť rokov s možnosťou predĺženia.
Komisia si je vedomá, že vzhľadom na dočasný charakter daňového
opatrenia by predĺženie jeho platnosti malo Taliansku poskytnúť
dostatočný čas na posúdenie vplyvov opatrenia na životné prostredie,
ale aj na zavedenie finančných stimulov na zvyšovanie energetickej
účinnosti a ich zhodnotenie. Predĺženie platnosti opatrenia by malo
poskytnúť talianskym orgánom dostatok času na zhromaždenie informácií
potrebných na takéto posúdenie. Vydá takisto signál, že v budúcnosti sa bude
dávať dôraz na cielenejšie opatrenia na úsporu energie s cieľom zlepšenia
energetickej účinnosti a zvyšovania pozitívnych vplyvov na životné
prostredie. Z týchto dôvodov by bolo v súčasnosti vhodné udeliť
povolenie na tri roky.
Pravidlá štátnej pomoci
Znížené daňové sadzby na úrovni
274,10 EUR na 1 000 l v prípade plynového oleja a 30,87 EUR
na 1 000 kg v prípade LPG používaných na vykurovanie, ktoré navrhujú
talianske orgány, sú nad minimálnymi sadzbami dane podľa článku 9
smernice 2003/96/ES. Na opatrenie sa teda vzťahuje článok 25
nariadenia č. 800/2008/ES ([3])(ďalej
len „všeobecné nariadenie o skupinových výnimkách“) a považovalo by sa teda za
zlučiteľné s vnútorným trhom a oslobodené od notifikačnej
povinnosti. Obdobie platnosti všeobecného nariadenia o skupinových
výnimkách bolo pôvodne obmedzené do 31. decembra 2013, ale nariadením Komisie
č. 1224/2013/EÚ ([4])
sa predĺžilo do 30. júna 2014. Ak Komisia prijme nové pravidlá štátnej
pomoci pred rozhodnutím Rady o tomto návrhu, notifikačnú povinnosť
bude potrebné opätovne posúdiť podľa nových pravidiel.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
 ·                         Konzultácie so zainteresovanými stranami
 Návrh sa týka iba Talianska.
 ·                         Získavanie a využívanie expertízy
 Externá expertíza nebola potrebná.
 ·                         Posúdenie vplyvu Tento návrh sa týka povolenia pre konkrétny členský štát na jeho vlastnú žiadosť.
3.           PRÁVNE PRVKY NÁVRHU
Cieľom návrhu je povoliť Taliansku
odchýlku od všeobecných ustanovení smernice Rady 2003/96/ES, aby mohlo uplatniť
zníženú sadzbu dane z plynového oleja a LPG používaných na vykurovacie
účely.
Právny základ
Článok 19 smernice Rady 2003/96/ES.
Zásada subsidiarity
Oblasť nepriameho zdaňovania
zahrnutá v článku 113 ZFEÚ nie je sama o sebe vo výlučnej právomoci
Európskej únie v zmysle článku 3 ZFEÚ.
Vykonávanie právomocí členskými štátmi v tejto
oblasti je však striktne vymedzené a obmedzené existujúcimi právnymi
predpismi EÚ. Podľa článku 19 smernice 2003/96/ES je iba Rada
oprávnená udeliť členskému štátu povolenie na zavedenie ďalších
oslobodení od dane alebo daňových úľav v zmysle uvedeného
ustanovenia. Členské štáty nemôžu Radu zastúpiť.
Návrh je preto v súlade so zásadou
subsidiarity.
Zásada proporcionality
Týmto návrhom sa dodržiava zásada
proporcionality. Daňová úľava neprekračuje rámec toho, čo
je potrebné na dosiahnutie predmetného cieľa (pozri uvedené posúdenie
aspektov týkajúcich sa vnútorného trhu a spravodlivej hospodárskej
súťaže).
Výber nástrojov
Navrhovaný(-é) nástroj(-e): vykonávacie
rozhodnutie Rady.
Článkom 19 smernice 2003/96 sa stanovuje
iba tento druh opatrenia.
4.           VPLYV NA ROZPOČET
Toto opatrenie nepredstavuje pre Úniu
finančnú ani administratívnu záťaž. Návrh preto nemá vplyv na
rozpočet Európskej únie.
2014/0200 (NLE)
Návrh
VYKONÁVACIE ROZHODNUTIE RADY,
ktorým sa Taliansku povoľuje, aby v
určených zemepisných oblastiach uplatnilo znížené sadzby dane z plynového
oleja a LPG používaných na vykurovacie účely podľa článku 19
smernice 2003/96/ES
RADA EURÓPSKEJ ÚNIE,
so zreteľom na Zmluvu o fungovaní
Európskej únie,
so zreteľom na smernicu Rady 2003/96/ES z
27. októbra 2003 o reštrukturalizácii právneho rámca Spoločenstva pre
zdaňovanie energetických výrobkov a elektriny ([5]), a najmä na jej
článok 19 ods. 1,
so zreteľom na návrh Európskej komisie,
keďže:
(1)       Podľa článku 19
ods. 1 smernice 2003/96/ES bolo Taliansku povolené, aby v určitých
obzvlášť znevýhodnených oblastiach uplatnilo znížené sadzby spotrebnej
dane z plynového oleja a LPG používaných na vykurovanie. Toto povolenie
bolo do 31. decembra 2012 udelené rozhodnutím Rady 2008/318/ES zo 7.
apríla 2008, ktorým sa Taliansku povoľuje, aby v určených
zemepisných oblastiach uplatnilo znížené sadzby dane z plynového oleja
a LPG používaných na vykurovacie účely podľa článku 19
smernice 2003/96/ES ([6]).
(2)       Listom z 31. mája 2012
požiadali talianske úrady o povolenie uplatňovať v určitých
obzvlášť znevýhodnených oblastiach znížené sadzby dane z plynového
oleja a LPG používaných na vykurovacie účely a naďalej tak
pokračovať v režime, ktorý sa v niektorých oblastiach
uplatňoval na základe uvedeného rozhodnutia predtým, ako uplynula jeho
platnosť. Talianske orgány poskytli doplňujúce informácie
a vysvetlenia 4. decembra 2012, 16. júla 2013, 31. decembra 2013 a 22.
januára 2014. Listom z 19. marca 2014 požiadali talianske orgány o
predĺženie povolenia udeleného rozhodnutím Rady 2008/318/ES bezo zmeny v
jeho územnej pôsobnosti. Povolenie sa požadovalo na obdobie od 1. januára 2013
do 31. decembra 2018.
(3)       Taliansko má veľmi
rozmanité územie, ktoré sa vyznačuje rôznorodými klimatickými a
zemepisnými podmienkami. Vzhľadom na osobité charakteristiky svojho územia
Taliansko zaviedlo znížené sadzby dane z plynového oleja a LPG s cieľom
čiastočne vykompenzovať neúmerne vysoké vykurovacie náklady,
ktoré znášajú obyvatelia v určitých zemepisných oblastiach.
(4)       Daňová diferenciácia sa
zakladá na objektívnych kritériách a jej cieľom je zabezpečiť,
aby mali obyvatelia v oprávnených oblastiach porovnateľné podmienky s
obyvateľmi vo zvyšných oblastiach Talianska, a to prostredníctvom zníženia
ich neprimerane vysokých vykurovacích nákladov, ktoré sú spôsobené
nepriaznivými klimatickými podmienkami alebo ťažkosťami v zásobovaní
palivami v porovnaní so zvyšným územím Talianska.
(5)       Daňová úľava je
uplatniteľná v zemepisných oblastiach, ktoré spĺňajú tieto
kritériá: i) veľmi nepriaznivé klimatické podmienky v rámci územia
Talianska [obce patriace do zóny F vymedzenej v prezidentskom dekréte č.
412 z roku 1993 ([7])],
nepriaznivé klimatické podmienky v spojení s ťažkosťami pri
zásobovaní palivami (obce patriace do zóny E vymedzenej v prezidentskom dekréte
č. 412 z roku 1993, pokiaľ obec nemá prístup k prepravnej sieti pre
zemný plyn), zemepisná izolácia v spojení s ťažkým a nákladným
zásobovaním palivami: Sardínia a malé ostrovy. Keďže rozvoj siete
zemného plynu by do značnej miery znížil dodatočné náklady na
vykurovanie a viedol by k väčšej diverzifikácii dodávok palív, kde to
je vhodné, uplatnenie znížených sadzieb je obmedzené na obdobie do
dokončenia siete zemného plynu v príslušných obciach.
(6)       Komisia preskúmala opatrenie
a nezistila možnosť narušenia hospodárskej súťaže ani bránenia
fungovaniu vnútorného trhu a návrh nepokladá za nezlučiteľný s
politikou EÚ v oblasti životného prostredia, energetiky a dopravy. Znížená
sadzba dane v prípade plynového oleja, ako aj LPG zostane vyššia ako
minimálne sadzby dane stanovené v smernici 2003/96/ES a len čiastočne
zmierňuje dodatočné náklady na vykurovanie, ktoré vznikajú v daných
zemepisných oblastiach.
(7)       Predmetné opatrenie sa
uplatňuje iba na účely vykurovania priestorov (v prípade súkromných
osôb, ako aj podnikov); neuplatňuje sa na ostatné formy využívania
spomínaných výrobkov na podnikateľské účely. Podľa talianskych
orgánov sa výška daňového zvýhodnenia pre používateľov z radov
podnikov posudzuje v každom jednotlivom prípade podľa nariadenia
Komisie (EÚ) č. 1407/2013 z 18. decembra 2013
o uplatňovaní článkov 107 a 108 Zmluvy o fungovaní Európskej
únie na pomoc de minimis ([8]).
Pokiaľ však zvýhodnenie akéhokoľvek jednotlivého podniku presiahne
strop stanovený v uvedenom nariadení, malo by to byť oznámené Komisii v
súlade s nariadením Rady (EÚ) č. 734/2013 z 22. júla 2013, ktorým sa
mení nariadenie (ES) č. 659/1999 ustanovujúce podrobné pravidlá na
uplatňovanie článku 93 Zmluvy o ES ([9]).
(8)       Vzhľadom na možné vplyvy
opatrenia na životné prostredie by bolo vhodné udeliť povolenie na tri
roky. Uvedené obdobie uplatňovania by talianskym orgánom poskytlo dostatok
času na posúdenie vplyvov opatrenia na životné prostredie a bude takisto
svedčiť o tom, že v budúcnosti bude potrebné zaviesť
cielenejšie opatrenia na úsporu energie s cieľom zlepšiť energetickú
účinnosť a zabezpečiť pozitívne vplyvy na životné
prostredie,
PRIJALA TOTO ROZHODNUTIE:
Článok 1
Týmto sa Taliansku povoľuje, aby
uplatnilo znížené sadzby dane z plynového oleja a LPG používaných na
vykurovacie účely v týchto znevýhodnených zemepisných oblastiach:
1.
obciach patriacich do klimatickej zóny F vymedzenej
v prezidentskom dekréte č. 412 z 26. augusta 1993;
2.
obciach patriacich do klimatickej zóny E vymedzenej
v prezidentskom dekréte č. 412 z 26. augusta 1993;
3.
obciach na Sardínii a na malých ostrovoch ([10]).
S cieľom zamedziť akýmkoľvek
nadmerným kompenzáciám nesmie daňová úľava presiahnuť
dodatočné náklady na vykurovanie vzniknuté v daných oblastiach. V
osobitnom prípade Sardínie a malých ostrovov nesmie v dôsledku toho
daňová úľava viesť k cenám nižším, ako sú ceny rovnakého paliva
v kontinentálnom Taliansku.
Znížená sadzba musí spĺňať
požiadavky smernice Rady 2003/96/ES, najmä v súvislosti s minimálnymi
sadzbami dane stanovenými v článku 9 uvedenej smernice.
Článok 2
Oprávnenosť zemepisných oblastí uvedených
v prílohe v bodoch 2 a 3 je podmienená nedostupnosťou siete zemného plynu
v obci.
Článok 3
Toto rozhodnutie nadobúda účinnosť dňom jeho oznámenia.
Stráca účinnosť po uplynutí troch rokov.
Článok 4
Toto rozhodnutie je určené Talianskej
republike.
V Bruseli
                                                                       Za
Radu
                                                                       predseda
([1])            Smernica
Rady 2003/96/ES z 27. októbra 2003 o reštrukturalizácii právneho rámca
Spoločenstva pre zdaňovanie energetických výrobkov a elektriny
(Ú. v. EÚ L 283, 31.10.2003, s. 51); smernica naposledy zmenená smernicami
2004/74/ES a 2004/75/ES (Ú. v. EÚ L 157, 30.4.2004, s. 87 a s.100).
([2])            Ú.
v. EÚ L 109, 19.4.2008, s. 27 – 29.
([3])            Nariadenie
Komisie (ES) č. 800/2008/ES zo 6. augusta 2008 o vyhlásení určitých
kategórií pomoci za zlučiteľné so spoločným trhom podľa
článkov 87 a 88 zmluvy, Ú. v. EÚ L 214, 9.8.2008, s. 3.
([4])            Ú.
v. EÚ L 320, 30.11.2013.
([5])            Ú.
v. EÚ L 283, 31.10.2003, s. 51. Smernica naposledy zmenená smernicou 2004/75/ES
(Ú. v. EÚ L 157, 30.4.2004, s. 100).
([6])            Ú.
v. EÚ L 109, 19.4.2008, s. 27–29.
([7])            V
prezidentskom dekréte č. 412 z roku 1993 sa územie Talianska
rozdeľuje na šesť klimatických zón (A až F). Klasifikácia sa zakladá
na jednotke „dennostupňov“, ktorá predstavuje počet dní za rok, v ktorých
sa vonkajšia teplota líši od optimálnej teploty 20 C°, a teda je potrebné
kúriť.
([8])            Ú.
v. EÚ L 352, 24.12.2013, s.1.
([9])            Ú.
v. EÚ L 204, 31.7.2013, s. 15.
([10])           Všetky
talianske ostrovy okrem Sicílie.


title: Návrh rozhodnutie Európskeho parlamentu a Rady ktorým sa zrušuje rozhodnutie Rady 85/368/EHS o porovnateľnosti kvalifikácií v odbornom vzdelávaní medzi členskými štátmi Európskeho spoločenstva

text:
Dôležité právne oznámenie

|

52007PC0680

	[pic] | KOMISIA EURÓPSKYCH SPOLOČENSTIEV |Brusel, 6.11.2007KOM(2007) 680 v konečnom znení2007/0234 (COD)NávrhROZHODNUTIE EURÓPSKEHO PARLAMENTU A RADYktorým sa zrušuje rozhodnutie Rady 85/368/EHS o porovnateľnosti kvalifikácií v odbornom vzdelávaní medzi členskými štátmi Európskeho spoločenstva(predložený Komisiou)DÔVODOVÁ SPRÁVA1. KONTEXT NÁVRHUSúčasný návrh tvorí súčasť programu zjednodušovania v rámci pracovného a legislatívneho programu Komisie pre rok 2007, ktorý je zameraný na zjednodušenie regulačného prostredia pre podniky a ostatné zainteresované strany.V súvislosti so skúmaním existujúcich právnych predpisov sa Komisia domnieva, že rozhodnutie Rady 85/368/EHS zo 16. júla 1985 o porovnateľnosti kvalifikácií v odbornom vzdelávaní medzi členskými štátmi Európskeho spoločenstva je nadbytočné a preto by sa malo zrušiť.Ciele rozhodnutia Rady 85/368/EHSRozhodnutím Rady 85/368/EHS sa zaviedol systém na porovnateľnosť kvalifikácií v odbornom vzdelávaní a príprave (OVP). Jeho cieľom bolo poskytnúť pracovníkom príležitosť na lepšie využitie ich kvalifikácií s cieľom získať prístup k zamestnaniu v ostatných členských štátoch. Systém definovaný v rozhodnutí sa snažil o dosiahnutie tohto cieľa prostredníctvom definovania praktických opisov pracovnej činnosti v konkrétnych povolaniach, ktoré budú zrozumiteľné v celom Spoločenstve, a tak poskytnúť firmám, pracovníkom a verejným orgánom potrebné informácie o porovnateľnosti kvalifikácií získaných v rozličných členských štátoch.V rozhodnutí sa vyzývala Komisia a členské štáty na spoluprácu pri príprave opisov pracovnej činnosti pre konkrétne povolania alebo skupiny povolaní na úrovni Spoločenstva a na následné zosúladenie kvalifikácií v odbornom vzdelávaní uznávaných v členských štátoch s týmito dohodnutými opismi pracovnej činnosti.Mali sa vytvoriť porovnávacie tabuľky obsahujúce informácie o: registri SEDOC (používanom v spojení s Európskym systémom pre obsadzovanie voľných pracovných miest a vybavovanie žiadostí o zamestnanie), národných klasifikačných kódoch, úrovni odborného vzdelávania, tituloch odborného vzdelávania v každom členskom štáte a zodpovedajúcich kvalifikáciách, organizáciách a inštitúciách zodpovedných za poskytovanie odborného vzdelávania a o orgánoch zodpovedných za vydávanie a validáciu diplomov, vysvedčení a ostatných dokladov. Opisy pracovnej činnosti spoločne dohodnuté na úrovni Spoločenstva a porovnávacie tabuľky sa potom mali uverejniť v Úradnom vestníku Európskej únie.V rozhodnutí sa od krajín požadovalo aj určenie koordinačného orgánu, ktorého úlohou by bolo zbierať a šíriť informácie o porovnateľných kvalifikáciách v odbornom vzdelávaní; Komisia by v spolupráci s týmito orgánmi preskúmala spoločne dohodnuté opisy pracovnej činnosti a tabuľky súvisiace s porovnateľnosťou kvalifikácií v odbornom vzdelávaní. Od členských štátov sa aj vyžadovalo, aby každé štyri roky predkladali správy o vykonávaní tohto rozhodnutia na vnútroštátnej úrovni.Nevykonávanie tohto rozhodnutiaV praxi sa však systém navrhnutý v rozhodnutí ukázal ťažkopádny a jeho realizácia prinajlepšom čiastková.Komisia a členské štáty sa zo začiatku zamerali na odborné kvalifikácie kvalifikovaných pracovníkov. Ako prvý krok sa určilo 219 kvalifikácií OVP v 19 odvetviach: tých 19 odvetví bolo vybratých tak, aby odrážali povolania, v ktorých existovala najväčšia pravdepodobnosť, že pracovníci odídu do iných krajín.Vytvorili sa postupy na definovanie opisov pracovnej činnosti a porovnávanie kvalifikácií, na ktorých spolupracovala Komisia, Cedefop a odborníci z členských štátov. V správe pripravenej pre Komisiu v roku 1990 sa však podrobne opisovali ťažkosti v tomto procese a priznalo sa pomalé tempo napredovania – do roku 1990 sa uverejnili iba údaje o porovnateľnosti kvalifikácií pre päť z devätnástich vybraných odvetví, ktoré zahŕňali 66 povolaní. Ukázalo sa, že proces zaznamenávania, opisu a porovnávania kvalifikácií bol pomalý a nepraktický. V správe z roku 1990 sa zdôraznila dôležitosť včasného ukončenia práce na porovnateľnosti kvalifikácií v súvislosti s plánovaným dokončením vnútorného trhu do konca roku 1992. Navrhlo sa zjednodušenie postupov a zrýchlenie tempa a vytýčil sa cieľ dohodnúť sa na opisoch povolaní v ďalších 14 odvetviach do konca roku 1992. V praxi sa to ukázalo ako príliš ambiciózne a tieto ciele sa nepodarilo dosiahnuť.Ukázalo sa aj, že rozhodnutie bolo príliš nepružné na to, aby sa prispôsobilo meniacim sa potrebám. Napriek tomu, že v rozhodnutí sa uvádzala potreba prispôsobiť sa novým situáciám vyvolaným technologickými zmenami, Komisia, Cedefop a členské štáty uznali, že vybraný centralizovaný prístup a neustály a rýchly vývoj kvalifikácií čoskoro zapríčinil, že uverejnené informácie boli neaktuálne.V správe z roku 1990 sa zdôrazňovalo, že systém bude účinný len vtedy, ak ho budú členské štáty používať – v skutočnosti však práca vykonaná na európskej úrovni mala malý vplyv na zainteresované strany na vnútroštátnej a odvetvovej úrovni.Zo všetkých týchto dôvodov sa čoskoro upustilo od realizácie činností stanovených v tomto rozhodnutí.Súčasným návrhom na zrušenie sa preto prispieva k programu Komisie zjednodušovať právne predpisy s cieľom zvýšiť konkurencieschopnosť ako súčasť jej programu pre rast a zamestnanosť a s cieľom zlepšiť celkovú kvalitu legislatívneho rámca Spoločenstiev.Komisia sa okrem toho domnieva, že rozhodnutie týkajúce sa OVP je nahradené viacerými nedávnymi iniciatívami prijatými na úrovni EÚ alebo na medzivládnej úrovni, ktorých cieľom je zvýšiť transparentnosť, podporiť prenos kvalifikácií a uľahčiť oceňovanie vzdelávacích výstupov.Európsky kvalifikačný rámec (EQF)Cieľom európskeho kvalifikačného rámca alebo EQF bude zopakovať všeobecný cieľ rozhodnutia z roku 1985 zameraním sa na uľahčenie porovnania kvalifikácií a tým aj mobility pracovníkov. Komisia predložila návrh na vytvorenie EQF v septembri 2006 (KOM(2006) 479), ktorý bol prijatý Európskym parlamentom a Radou v [mesiac/rok].EQF sa odlišuje od rozhodnutia z roku 1985 rozsahom v tom, že je rámcom pre celoživotné vzdelávanie, ktoré zahŕňa všeobecné vzdelávanie a vzdelávanie dospelých, vyššie vzdelávanie a tiež OVP (na ktoré bolo rozhodnutie z roku 1985 výlučne zamerané). Podstatne sa však odlišuje aj v rozdielnosti prijatého prístupu.Odporúčaním sa vytvára EQF ako referenčný nástroj na porovnávanie kvalifikačných úrovní v národných kvalifikačných systémoch, ako aj v kvalifikačných systémoch vyvinutých medzinárodnými odvetvovými organizáciami. Odporúča sa, aby krajiny uvádzali do súvisu svoje vnútroštátne systémy s európskym referenčným rámcom prepájaním kvalifikačných úrovní s príslušnými úrovňami EQF a tam, kde to je vhodné, aby vyvíjali rámec národných kvalifikácií. Krajinám sa ďalej odporúča zabezpečiť, aby na ich vysvedčeniach, diplomoch a ostatných kvalifikáciách bola do roku 2012 vyznačená príslušná úroveň EQF (napríklad úroveň 4).EQF je založený na súbore európskych referenčných úrovní, ktoré sú opísané pomocou vzdelávacích výstupov – ktoré opisujú, čo osoba, ktorá sa vzdeláva, vie, čomu rozumie a čo je schopná urobiť bez ohľadu na to, kde bola príslušná kvalifikácia získaná. Týmto spôsobom je možné porozumieť kvalifikáciám v ktoromkoľvek odvetví vzdelávania a odbornej prípravy. Takéto využitie vzdelávacích výstupov pri opise kvalifikačných úrovní umožňuje aj validáciu vzdelávania uskutočňujúceho sa mimo inštitúcií formálneho vzdelávania a odbornej prípravy, ktoré sa vo všeobecnosti pokladá za kľúčový prvok skutočne celoživotného vzdelávania.EQF a rozhodnutie 85/368/EHSV rozhodnutí z roku 1985 sa prijal prístup zhora nadol, ktorý si vyžadoval intenzívnu spoluprácu medzi odborníkmi z rozličných krajín s cieľom neustále aktualizovať zoznam, meniť a dopĺňať opisy povolaní a kvalifikácií a v prípade potreby dopĺňať nové kvalifikácie. Skutočnosť, že bola pokrytá len obmedzená oblasť povolaní a iba zlomok odborných kvalifikácií, odráža nepraktickosť takéhoto prístupu.V prípade EQF sa prijíma dobrovoľný a decentralizovaný prístup, pri ktorom Spoločenstvo poskytuje spoločný referenčný bod, pričom podrobné rozhodnutia sa ponechávajú na príslušné orgány na vnútroštátnej a odvetvovej úrovni. Opatrenia, ktoré sa predpokladajú pre oblasť porovnávania v rámci krajín, nie sú prehnane náročné. Krajiny uvádzajú do súvisu svoje úrovne kvalifikácií s EQF, aby ktorejkoľvek kvalifikácii v rámci konkrétnej úrovne vo vnútroštátnom rámci alebo systéme mohla byť priradená úroveň EQF. EQF preto predstavuje spoločný jazyk na opísanie kvalifikácií a na ich porozumenie.Vnútroštátne rozhodnutia o zaradení kvalifikácií do úrovní EQF sa potom predkladajú poradnej skupine pre EQF, ktorá zabezpečuje kvalitu tohto procesu.Krajiny preto majú záujem na tom, aby na začiatku primerane posúdili úroveň svojich vlastných kvalifikácií, a tiež na tom, aby prispeli k procesu zabezpečenia kvality na európskej úrovni.Prostredníctvom EQF sa takýmto spôsobom riešia obmedzenia rozhodnutia z roku 1985 na dvoch úrovniach: zameraním sa na zlepšenie transparentnosti kvalifikácií a zavedením decentralizovaného prístupu k spolupráci, ktorý je pri rastúcej zložitosti kvalifikácií v Európe vhodnejší.Ostatné nástroje transparentnosti a mobilityKým EQF bude nástrojom, ktorý najpresnejšie sleduje ciele a funkcie, ktoré rozhodnutie z roku 1985 nemohlo splniť, na európskej úrovni existujú aj iné nástroje a opatrenia, ktoré podporujú transparentnosť a zvyšujú prenositeľnosť kvalifikácií. Sem patria Europass, európsky systém prenosu kreditov pre univerzitné vzdelávanie (ECTS – European Credit transfer system for higher education), závery Rady z roku 2004 o identifikácii a validácii neformálneho a informálneho vzdelávania a portál Ploteus.Rozhodnutím Európskeho parlamentu a Rady 2241/2004/ES z 15. decembra 2004 o jednotnom rámci Spoločenstva pre transparentnosť kvalifikácií a schopností (Europass) sa zaviedol súbor európskych nástrojov, ktoré majú jednotlivci používať na opis svojich kvalifikácií a schopností.Existujúci európsky systém prenosu kreditov pre univerzitné vzdelávanie (ECTS - European Credit transfer system for higher education) a vznikajúci európsky systém prenosu kreditov pre odborné vzdelávanie a prípravu (ECVET – European Credit Transfer System for Vocational Education and Training) uľahčia jednotlivcom kombinovanie vzdelávania a odbornej prípravy z rôznych krajín. Obidva tieto nástroje poskytujú priamu podporu jednotlivým občanom, ktorí sa snažia o prenos kvalifikácií alebo jednotiek kvalifikácií cez inštitucionálne bariéry a národné hranice.Súbor spoločných európskych zásad identifikácie a validácie neformálneho a informálneho vzdelávania bol prijatý Európskou radou v roku 2004 (9600/2004). Tieto zásady poskytujú základňu na posilnenie spolupráce v oblasti validácie a povzbudzujú Komisiu, členské štáty a sociálnych partnerov, aby systematickejšie zavádzali metódy a systémy validácie.„Ploteus“, portál o študijných možnostiach (http://ec.europa.eu/ploteus), prispieva k lepšej transparentnosti kvalifikácií poskytovaním informácií o vzdelávaní, odbornej príprave a študijných možnostiach v európskych krajinách.Vzájomné uznávanie kvalifikácií v oblasti regulovaných povolaní je zabezpečené smernicou 2005/36/ES prijatou 7. septembra 2005. Táto smernica, ktorou sa konsoliduje, modernizuje a zjednodušuje 15 existujúcich smerníc prijatých v rokoch 1975 až 1999, ustanovuje systém automatického uznávania kvalifikácií pre povolania s harmonizovanými požiadavkami na odbornú prípravu (lekári, zdravotné sestry, pôrodné asistentky, zubní lekári, veterinárni lekári, farmaceuti) a tiež pre architektov. Pre ďalšie regulované povolania (v súčasnosti je okolo 800 povolaní regulovaných jedným alebo viacerými členskými štátmi v EÚ) je systém založený na vzájomnom uznávaní, t. j. osoba kvalifikovaná vykonávať povolanie v jednom členskom štáte by mala byť oprávnená vykonávať toto povolanie aj v inom členskom štáte.2. SÚLAD S OSTATNÝMI POLITIKAMI A CIEľMI ÚNIENávrh na zrušenie rozhodnutia je v súlade s lisabonským programom, najmä so stratégiou pre lepšiu právnu reguláciu a s potrebou zjednodušenia regulačného prostredia pre podniky a ostatné zainteresované strany.Rozhodnutie z roku 1985 už dávno zastaralo. Už v roku 1990 sa v správe pripravenej pre Komisiu zdôrazňovali jeho nedostatky a v najlepších prípadoch len čiastočné dosahovanie stanovených cieľov. Nikdy nebolo úplne realizované a prestalo sa používať vo všetkých kontextoch.Alternatívy pre KomisiuVzhľadom na uvedenú situáciu Komisia uvažovala o troch alternatívach postupu. Prvou by bolo ponechať rozhodnutie ako súčasť acquis Spoločenstva. Vzhľadom na neúčinnosť tohto rozhodnutia by však takýto postoj odporoval deklarovanému záväzku Komisie zjednodušovať právne predpisy. Keďže Rada a Parlament prijali európsky kvalifikačný rámec, ktorý je zameraný na dosiahnutie cieľov, z ktorých niektoré sú identické s cieľmi rozhodnutia z roku 1985, toto by teoreticky ponechávalo nadbytočný právny predpis účinný. Existovali by tak dva nástroje s podobnými cieľmi, ktoré by ale boli založené na rozdielnych metodikách a opisovali by kvalifikácie z protichodných hľadísk. Vytváralo by to zavádzajúcu situáciu.Druhou alternatívou je zmena rozhodnutia z roku 1985. Z metodického i praktického hľadiska by to však bolo ťažké, ak nie nemožné. Ako sme už uviedli, väčšina východísk rozhodnutia z roku 1985 je čoraz zastaranejšia, a preto by bolo potrebné text rozhodnutia takmer úplne prepísať, čím by pôvodný text stratil zmysel. V pozmenenom znení by sa v skutočnosti opakovali niektoré z problémov/námietok, ktoré sú uvedené v prípade prvej alternatívy, čo by mohlo zneistiť členské štáty.Treťou alternatívou je zrušiť toto rozhodnutie a tak umožniť, aby sa jeho ciele riešili v rámci nového EQF a už uvedených ostatných mechanizmov. Zrušenie je v súlade so všeobecným cieľom Komisie znižovať regulačné zaťaženie a odstraňovať zastarané a nevyužívané právne predpisy (program zjednodušovania a pracovný a legislatívny program Komisie pre rok 2007 a stratégia pre lepšiu právnu reguláciu). Prostredníctvom európskeho kvalifikačného rámca sa jeho ciele vďaka jednoduchšej štruktúre napĺňajú efektívnejšie a vďaka zvýšenej transparentnosti, širšiemu rozsahu a založeniu na vzdelávacích výstupoch aj účinnejšie. Okrem toho európsky kvalifikačný rámec sa budoval na základe dohody zainteresovaných strán v každej fáze jeho vývoja. Komisia ho navrhla na žiadosť členských štátov a sociálnych partnerov a podrobne s nimi jeho znenie konzultovala.Komisia sa preto rozhodla vybrať tretiu alternatívu a navrhnúť zrušiť rozhodnutie z roku 1985.3. PRÁVNE PRVKY NÁVRHUZhrnutie navrhovaného opatreniaNávrhom sa zrušuje rozhodnutie Rady 85/368/EHS o porovnateľnosti kvalifikácií v odbornom vzdelávaní medzi členskými štátmi Európskeho spoločenstva.Právny základV ods. 4 článku 150 zmluvy sa uvádza, že činnosť Spoločenstva podporuje a dopĺňa činnosť členských štátov a najmä, ako je uvedené v odseku 2 tohto článku, zlepšuje počiatočné odborné vzdelávanie, uľahčuje profesijné začlenenie a opätovné začlenenie a takisto rozvíja výmeny informácií a skúseností v otázkach, ktoré sú spoločné.Zásada subsidiarityZásada subsidiarity sa uplatňuje v prípade, že návrh nepatrí do výlučnej právomoci Spoločenstva.Ciele návrhu nemôžu byť dostatočne splnené členskými štátmi z tohto dôvodu:– rozhodnutie sa musí zrušiť na úrovni Spoločenstva.Návrh je preto v súlade so zásadou subsidiarity.Zásada proporcionalityNávrh je v súlade so zásadou proporcionality z tohto dôvodu:Zrušujú sa ním nadbytočné právne predpisy.Výber nástrojovNavrhovaný nástroj: rozhodnutie Európskeho parlamentu a Rady. Na zrušenie existujúceho rozhodnutia je potrebné rozhodnutie.4. VPLYV NA ROZPOčETNávrh nemá žiadny vplyv na rozpočet Spoločenstva.2007/0234 (COD)NávrhROZHODNUTIE EURÓPSKEHO PARLAMENTU A RADYktorým sa zrušuje rozhodnutie Rady 85/368/EHS o porovnateľnosti kvalifikácií v odbornom vzdelávaní medzi členskými štátmi Európskeho spoločenstvaEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 150 ods. 4,so zreteľom na návrh Komisie[1],so zreteľom na stanovisko Európskeho hospodárskeho a sociálneho výboru[2],so zreteľom na stanovisko Výboru regiónov[3],konajúc v súlade s postupom ustanoveným v článku 251 zmluvy[4],keďže:(1) V politikách Spoločenstva zameraných na lepšiu právnu úpravu sa zdôrazňuje význam zjednodušovania vnútroštátnych právnych predpisov a právnych predpisov Spoločenstva ako významného prostriedku zvyšovania konkurencieschopnosti podnikov a napĺňania cieľov lisabonského programu.(2) Realizácia rozhodnutia 85/368/EHS[5] nebola účinná v dosahovaní porovnateľnosti odborných kvalifikácií v prospech pracovníkov, ktorí hľadajú zamestnanie v inom členskom štáte.(3) Metódy a prístup, ktoré sa použili na opis a porovnanie kvalifikácií v rozhodnutí 85/368/EHS, sa odlišujú od tých, ktoré sa v súčasnosti používajú v systémoch vzdelávania a odbornej prípravy.(4) Rozhodnutie 85/368/EHS sa nahrádza prijatím odporúčania Európskeho parlamentu a Rady z […] o zriadení európskeho kvalifikačného rámca pre celoživotné vzdelávanie[6].(5) Rozhodnutie 85/368/ES by sa preto malo zrušiť.PRIJALI TOTO ROZHODNUTIE:Článok 1Rozhodnutie 85/368/EHS sa zrušuje s účinnosťou od […].Článok 2Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie .Článok 3Toto rozhodnutie je určené členským štátom.V Bruseli […]Za Európsky parlament Za Radupredseda predseda [1] Ú. v. EÚ C , , s. .[2] Ú. v. EÚ C , , s. .[3] Ú. v. EÚ C , , s. .[4] Ú. v. EÚ C , , s. .[5] Ú. v. ES L 199, 31.7.1999, s. 56.[6] Ú. v. EÚ […].


				|

		52015PC0146

			Návrh ROZHODNUTIE RADY o pozícii, ktorá sa má prijať v mene Európskej únie v Medzinárodnej námornej organizácii počas 68. zasadnutia Výboru pre ochranu morského prostredia a 95. zasadnutia Výboru pre námornú bezpečnosť k prijatiu zmien dohovoru MARPOL, SOLAS a usmernení pre systémy čistenia výfukových plynov z roku 2009 /* COM/2015/0146 final - 2015/0071 (NLE) */

			   	DÔVODOVÁ SPRÁVA
1.           ÚVOD
Tento návrh Komisie sa týka stanovenia pozície
Únie na 68. zasadnutí Výboru IMO (Medzinárodná námorná organizácia) pre ochranu
morského prostredia a na 95. zasadnutí Výboru IMO pre námornú
bezpečnosť (MSC) v súvislosti s troma zmenami nástrojov IMO uvedených
jednotlivo v nasledujúcich podnadpisoch.
1.1         Zmeny príloh I, II, IV a V k
dohovoru MARPOL
Na 67. zasadnutí Výboru pre ochranu morského
prostredia (MEPC) bola schválená preambula, úvod a časť II návrhu
medzinárodného kódexu pre lode plaviace sa v polárnych vodách (polárny kódex) s
cieľom ich prijatia na 68. zasadnutí MEPC. Na 67. zasadnutí MEPC boli
takisto schválené súvisiace pozmeňujúce návrhy príloh I, II, IV a V k
dohovoru MARPOL s cieľom ich prijatia na 68. zasadnutí MEPC. Účelom
vypracovania polárneho kódexu bolo doplnenie existujúcich nástrojov IMO s
cieľom zvýšiť bezpečnosť prevádzky lodí a zmierniť
vplyv na ľudí a životné prostredie v odľahlých, zraniteľných a
potenciálne drsných polárnych vodách.
Tieto zmeny dohovoru MARPOL sú stanovené
v prílohe 11 k správe zo 67. zasadnutia MEPC (MEPC 67/20). V odseku
9.45 uvedenej správy sa uvádza, že tieto zmeny budú prijaté na 68. zasadnutí
MEPC.
1.2         Zmeny usmernení pre systémy
čistenia výfukových plynov z roku 2009
Podvýbor IMO pre prevenciu
znečisťovania a reakciu naň (PPR 2) schválil navrhované zmeny
usmernení pre systémy čistenia výfukových plynov z roku 2009 stanovené v
uznesení MEPC.184(59) s cieľom prijať ich na 68. zasadnutí MEPC.
Usmernenia pre systémy čistenia výfukových plynov z roku 2009 by mali
zabezpečiť zrozumiteľnosť, pokiaľ ide o skúšanie
práčok plynov pripojených k jednotlivým lodným zariadeniam, ktoré nie je
možné skúšať pri vyššom zaťažení alebo ktoré nie je možné vôbec skúšať
z dôvodu „kotvenia v prístave“. Navrhované zmeny na základe návrhov EÚ sa
týkajú používania metodiky vychádzajúcej z výpočtov, ako napríklad
výpočtovej dynamiky kvapalín, a/alebo používania zavedených empirických
vzorcov, ktoré majú byť uskutočniteľnou alternatívou meraní a sú
uvedené v oddieloch 6, 6.9, 10.1.2.1 bode ii) a oddiele 10.1.2.2 usmernení z
roku 2009.
Tieto zmeny usmernení pre systémy čistenia
výfukových plynov z roku 2009 sú stanovené v prílohe 1 k správe z 2.
zasadnutia PPR (PPR 2/21). V odseku 2.23 uvedenej správy sa uvádza, že
tieto zmeny budú prijaté na 68. zasadnutí MEPC.
1.3         Zmeny predpisov SOLAS
II-2/20.3
MSC na svojom 94. zasadnutí schválil návrh zmien
predpisov SOLAS II-2/20.3, ktoré umožnia fungovanie ventilátorov pri zníženom
počte výmen vzduchu v prípade, že je zavedený systém kontroly kvality
vzduchu v súlade s dokumentom MSC/Circ.729 o konštrukčných usmerneniach a
odporúčaniach pre prevádzku vetracích systémov v nákladných priestoroch
ro-ro. Navrhované zmeny sa uplatňujú na nákladné a osobné lode, pokiaľ
ide o priestory pre vozidlá, priestory osobitnej kategórie a priestory ro-ro.
Zmeny sú stanovené v prílohe 11 k správe z
94. zasadnutia MSC (MSC 94/21/add.1). V odseku 8.7 správy z 94.
zasadnutia MSC (MSC 94/21) sa uvádza, že tieto zmeny budú prijaté na 95.
zasadnutí MSC.
2.           PRIJATIE ZMIEN IMO
2.1         Prijatie zmien
Zmeny stanovené v bodoch 1.1 až 1.3 boli
schválené na 67. zasadnutí Výboru pre ochranu morského prostredia, ktoré sa
konalo od 13. do 17. októbra 2014, na 94. zasadnutí Výboru pre námornú
bezpečnosť, ktoré sa konalo od 17. do 21. novembra 2014, na 2.
zasadnutí Podvýboru IMO pre prevenciu znečisťovania a reakciu
naň, ktoré sa konalo od 19. do 23. januára 2015, a majú byť
predložené na schválenie na 68. zasadnutí Výboru pre ochranu morského
prostredia od 11. do 16. mája 2015 a na 95. zasadnutí Výboru pre námornú
bezpečnosť od 3. do 12. júna 2015.
2.2         Schválenie a nadobudnutie
platnosti
Po schválení týmito dvoma výbormi budú zmeny
uvedené v bodoch 1.1 a 1.3 predložené príslušným zmluvným stranám, aby
vyjadrili svoj súhlas so záväzkom rešpektovať tieto zmeny. V uznesení,
ktorým sa stanovia zmeny usmernení pre systémy čistenia výfukových plynov
z roku 2009 uvedené v bode 1.2, sa uvedie dátum nadobudnutia ich platnosti.
3.           PRÍSLUŠNÉ PRÁVNE PREDPISY EÚ
A PRÁVOMOC EÚ
3.1         Zmeny príloh I a II k
dohovoru MARPOL
V článku 3 smernice 2005/35/ES o
znečisťovaní mora z lodí a o zavedení sankcií vrátane trestných
sankcií za trestné činy v oblasti znečistenia sa stanovuje, že táto
smernica sa vzťahuje na šíre more. Niektoré oblasti polárnych vôd, na
ktoré sa vzťahuje polárny kódex, sa považujú za šíre more. V súlade s
článkom 2 sa smernica uplatňuje na vypúšťanie
znečisťujúcich látok, ktorými sú látky uvedené
v prílohách I (ropné látky) a II (škodlivé kvapalné látky
vo veľkom množstve) k dohovoru MARPOL 73/78. Účelom smernice
2005/35/ES je začleniť medzinárodné normy o znečisťovaní
mora z lodí do právnych predpisov EÚ a zabezpečiť adekvátne
potrestanie znečisťovateľov. V súlade s článkom 4 smernice
členské štáty zabezpečia, aby sa vypúšťanie
znečisťujúcich látok z lodí do mora vrátane menej závažných
prípadov takéhoto vypúšťania v ktorejkoľvek z oblastí uvedených
v článku 3 ods. 1 považovalo za porušenie, ak bolo vykonané
úmyselne, z nedbanlivosti alebo hrubej nedbanlivosti.
Príslušné oddiely sú uvedené v časti II-A
polárneho kódexu o opatreniach na prevenciu znečistenia, ktorej kapitoly 1
a 2 sa zaoberajú prevenciou znečistenia ropou a kontrolou
znečisťovania škodlivými kvapalnými látkami vo veľkom množstve.
Preto by zmeny, ktoré sa majú prijať na 68.
zasadnutí MEPC a ktorými by sa zaviedli zmeny dohovoru MARPOL týkajúce sa
polárneho kódexu, mali vplyv na právne predpisy EÚ prostredníctvom
uplatňovania smernice 2005/35/ES.
3.2         Zmeny usmernení pre systémy
čistenia výfukových plynov z roku 2009
Usmernenia pre systémy čistenia výfukových
plynov z roku 2009 stanovené v uznesení MEPC.184(59) sú uvedené v prílohe II k
smernici 2012/33/EÚ, pokiaľ ide o
obsah síry v lodných palivách , ako hlavný mechanizmus na
zabezpečenie súladu so smernicou (smernica o obsahu síry) v súvislosti s
podmienkami používania systémov čistenia výfukových plynov podľa
uvedenej smernice, najmä používania metód znižovania emisií uvedených v
článku 4c.
Zmeny, ktoré sa majú prijať na 68. zasadnutí
MEPC a ktorými by sa zaviedli zmeny usmernení z roku 2009, by mali vplyv na
právne predpisy EÚ prostredníctvom uplatňovania smernice 2012/33/EÚ.
3.3       Zmeny predpisov SOLAS II-2/20.3.1.2.1
Predpisy SOLAS II-2/20.3.1.2.1, ktoré upravujú
otázku výkonnosti vetracích systémov, sa vzťahujú na ochranu priestorov
pre vozidlá, priestorov osobitnej kategórie a priestorov ro-ro, a
uplatňujú sa na osobné lode.
Zmeny, ktoré sa majú prijať na 95. zasadnutí
MSC a ktorými by sa zaviedli zmeny predpisov SOLAS II-2/20.3, by mali vplyv na právne
predpisy EÚ prostredníctvom uplatňovania smernice 2009/45/ES o
bezpečnostných pravidlách a normách pre osobné lode. V jej článku 6
ods. 2 písm. a) bode i) sa stanovuje, že nové osobné lode triedy A
musia byť úplne v súlade s požiadavkami dohovoru SOLAS 1974 v znení zmien
a doplnení. Komisia ďalej poznamenáva, že smernica 2009/45/ES obsahuje
podrobné pravidlá pre vetracie systémy osobných lodí pre lode triedy B, C a D, ktoré
sú totožné s tými, ktoré sa nachádzajú v dohovore SOLAS. Stanovené sú v prílohe
I, kapitole II-2, časti B odseku 9.
3.4         Zhrnutie
Vzhľadom na príslušné právne predpisy EÚ
zastáva Komisia názor, že prijatie vyššie uvedených zmien, ktoré sa
očakáva na 68. zasadnutí MEPC a na 95. zasadnutí MSC, patrí do
výlučnej právomoci EÚ, ktorú Únia nadobudla podľa článku 3 ods.
2 ZFEÚ, keďže prijatie dotknutých medzinárodných nástrojov má vplyv na
spoločné pravidlá.
V súlade s konsolidovanou judikatúrou,
aj keď Únia nie je členom organizácie IMO, členské štáty nie sú
oprávnené prevziať povinnosti, ktoré môžu mať vplyv na právne
predpisy EÚ stanovené na dosiahnutie cieľov zmlúv, pokiaľ ich na to
na návrh Komisie neoprávni Rada prostredníctvom svojho rozhodnutia.
4.           Záver
Komisia preto predkladá návrh rozhodnutia Rady o
pozícii, ktorá sa má prijať v mene Európskej únie pri zmenách
uvedených v bodoch 1.1 až 1.3, ktoré majú byť schválené na 68.
zasadnutí Výboru pre ochranu morského prostredia a na 95. zasadnutí Výboru
pre námornú bezpečnosť.
2015/0071 (NLE)
Návrh
ROZHODNUTIE RADY
o pozícii, ktorá sa má prijať v mene
Európskej únie v Medzinárodnej námornej organizácii počas 68. zasadnutia
Výboru pre ochranu morského prostredia a 95. zasadnutia Výboru pre námornú
bezpečnosť k prijatiu zmien dohovoru MARPOL, SOLAS a usmernení pre
systémy čistenia výfukových plynov z roku 2009
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 100 ods. 2 a článok 218 ods. 9,
so zreteľom na návrh Európskej komisie,
keďže:
(1)       Činnosti Európskej únie
v odvetví námornej dopravy by mali byť zamerané na zlepšovanie
námornej bezpečnosti a ochranu morského prostredia.
(2)       Výbor IMO pre ochranu
morského prostredia (MEPC) na svojom 67. zasadnutí schválil zmeny dohovoru
MARPOL. Očakáva sa, že MEPC prijme tieto zmeny na 68. zasadnutí, ktoré sa
bude konať v máji 2015.
(3)       Podvýbor Medzinárodnej
námornej organizácie (IMO) pre prevenciu znečisťovania a reakciu
naň (PPR) schválil na svojom 2. zasadnutí návrh zmien usmernení pre
systémy čistenia výfukových plynov z roku 2009. Očakáva sa, že MEPC
prijme tieto zmeny na 68. zasadnutí, ktoré sa bude konať v máji 2015.
(4)       Výbor IMO pre námornú
bezpečnosť (MSC) schválil na svojom 94. zasadnutí zmeny dohovoru
SOLAS, dohovoru a kódexu STCW (Medzinárodný dohovor o normách výcviku,
kvalifikácie a strážnej služby námorníkov). Očakáva sa, že MSC prijme
tieto zmeny na 95. zasadnutí, ktoré sa bude konať v júni 2015.
(5)       Zmenami príloh I a II k
dohovoru MARPOL sa zavedú opatrenia spojené s prijatím návrhu medzinárodného
kódexu pre lode plaviace sa v polárnych vodách (polárny kódex) tak, aby sa
polárny kódex stal záväzným. Polárny kódex rozširuje
pôsobnosť aktuálneho zákazu vypúšťania ropných látok/škodlivých
kvapalných látok v Antarktickom oceáne stanoveného v dohovore MARPOL o polárne
vody. Článok 4 spolu s článkom 3 ods. 1 smernice Európskeho
parlamentu a Rady 2005/35/ES[1]
stanovuje, že členské štáty zabezpečia, aby sa vypúšťanie
znečisťujúcich látok do mora z lodí vrátane menej závažných
prípadov takéhoto vypúšťania považovalo za porušenie, ak bolo spáchané
úmyselne, z nedbanlivosti alebo hrubej nedbanlivosti, a preto sa vzťahuje
na tieto otázky.
(6)       Zmenami usmernení pre systémy
čistenia výfukových plynov z roku 2009 sa zavedie používanie metodiky na
základe výpočtu, pokiaľ ide o skúšanie práčok plynov pripojených
k jednotlivým lodným zariadeniam, ktoré nie je možné skúšať pri vyššom
zaťažení alebo ktoré nie je možné vôbec skúšať z dôvodu „kotvenia v
prístave“. Tieto záležitosti upravuje článok 4c a príloha II k smernici Rady 1999/32/ES[2] v znení zmien, pričom príloha II
je odvodená z usmernení z roku 2009, ktoré budú zmenené.
(7)       Zmeny dohovoru SOLAS
II-2/20.3.1.2.1 umožnia fungovanie vetracích ventilátorov pri zníženom
počte výmen vzduchu v prípade, že je zavedený systém kontroly kvality
vzduchu pre osobné lode v priestoroch pre vozidlá, priestoroch osobitnej
kategórie a v priestoroch ro-ro. V článku 6
ods. 2 písm. a) bode i) smernice Európskeho parlamentu a Rady
2009/45/ES[3]
sa stanovuje, že nové osobné lode triedy A musia byť úplne v súlade s
požiadavkami dohovoru SOLAS z roku 1974 v znení zmien vrátane predpisu
II-2/20.3. Zmeny, ktoré sa majú prijať, teda budú mať priamy
právny účinok na smernicu 2009/45/ES.
(8)       Únia nie je členom
organizácie IMO ani zmluvnou stranou týchto dohovorov a kódexov. Preto je
nevyhnutné, aby Rada oprávnila členské štáty na vyjadrenie pozície Únie
a na vyjadrenie ich súhlasu s tým, že budú týmito zmenami viazané,
PRIJALA TOTO ROZHODNUTIE:
Článok 1
Pozíciou Únie na 68. zasadnutí Výboru IMO pre
ochranu morského prostredia je súhlas s prijatím týchto zmien:
–
príloh I a II k dohovoru MARPOL stanovených v
prílohe 11 k dokumentu IMO MEPC 67/20,
–
usmernení pre systémy čistenia výfukových
plynov z roku 2009 stanovených v prílohe 1 k dokumentu IMO PPR 2/21.
Článok 2
Pozíciou Únie na 95. zasadnutí Výboru IMO pre
námornú bezpečnosť je súhlas s prijatím tejto zmeny:
–
predpisu SOLAS II-2/20.3.1.2.1 stanoveného v
prílohe 11 k dokumentu IMO MSC 94/21/add.1.
Článok 3
Členské štáty, ktoré sú členmi
organizácie IMO, konajúc spoločne v záujme Únie, vyjadria pozíciu Únie
uvedenú v článkoch 1 a 2.
Článok 4
Formálne a drobné zmeny pozícií Únie uvedených
v článkoch 1 a 2 môžu byť prijaté bez nutnosti zmeny týchto pozícií.
Článok 5
Členské štáty sú týmto oprávnené na
poskytnutie svojho súhlasu s tým, že budú v záujme Únie viazané zmenami
uvedenými v článku 1 a článku 2.
Článok 6
Toto rozhodnutie je určené členským
štátom.
V Bruseli
                                                                       Za
Radu
                                                                       predseda
[1]               Smernica
Európskeho parlamentu a Rady 2005/35/ES zo 7. septembra 2005 o
znečisťovaní mora z lodí
a o
zavedení sankcií vrátane trestných sankcií za trestné činy v oblasti
znečistenia (Ú. v. EÚ L 255,
30.9.2005,
s. 11).
[2]               Smernica Rady 1999/32/ES z 26. apríla 1999
o znížení obsahu síry v niektorých kvapalných palivách,
ktorou sa mení a dopĺňa
smernica 93/12/EHS (Ú. v. ES L 121, 11.5.1999, s. 13).
[3]               Smernica Európskeho parlamentu a Rady 2009/45/ES zo 6.
mája 2009 o bezpečnostných pravidlách
a normách pre osobné lode
(Ú. v. EÚ L 163, 25.6.2009, s. 1).


               EURÓPSKA KOMISIA
            V Bruseli3. 3. 2016
            COM(2016) 103 final
            2016/0058(NLE)
            Návrh
            ROZHODNUTIE RADY
            o uzatvorení Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Pristúpením Chorvátskej republiky rozšírila Európska únia svoju colnú úniu. V dôsledku toho sa od Európskej únie podľa pravidiel Svetovej obchodnej organizácie (WTO) vyžadovalo (článok XXIV:6 dohody GATT 1994), aby začala rokovania s členmi WTO, ktorí majú právo rokovať súvisiace s listinou colných koncesií Chorvátska, aby sa nakoniec dohodlo na kompenzačnom vyrovnaní. Takéto vyrovnanie je splatné, ak prijatie vonkajšieho colného režimu EÚ spôsobí zvýšenie ciel nad úroveň, ku ktorej sa pristupujúci štát v rámci WTO zaviazal.

               Dňa 15. júla 2013 Rada poverila Komisiu začať rokovania podľa článku XXIV:6 dohody GATT 1994. Komisia rokovala s členmi WTO, ktorí majú právo rokovať, o odvolaní osobitných koncesií v súvislosti s odvolaním listiny Chorvátskej republiky v rámci jej pristúpenia k Európskej únii.

               Výsledkom rokovaní s Uruguajskou východnou republikou bol návrh dohody vo forme výmeny listov, ktorá bola parafovaná 18. decembra 2015 v Nairobi („dohoda“). V tomto návrhu sa preto od Rady žiada, aby prijala rozhodnutie o uzatvorení dohody vo forme výmeny listov s Uruguajskou východnou republikou. Zároveň sa predkladá aj samostatný návrh na podpis tejto dohody.

               •Súlad s existujúcimi ustanoveniami v danej oblasti politiky

                  Tento návrh je v súlade s praxou EÚ, ktorú uplatňovala po predchádzajúcom rozšírení EÚ.

               •Súlad s ostatnými politikami Únie

                  Tento návrh dodržiava prax EÚ, ktorá je v súlade s vonkajšou činnosťou EÚ a priemyselnou a poľnohospodárskou politikou EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Článok 207 Zmluvy o fungovaní Európskej únie (ZFEÚ) v spojení s článkom 218 ods. 6 písm. a) ZFEÚ, ktorý sa týka uzatvárania medzinárodných dohôd.

               •Subsidiarita (v prípade iných ako výlučných právomocí)

               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie. Zásada subsidiarity sa preto neuplatňuje.

               •Proporcionalita

               Uruguajská východná republika bola dotknutá odvolaním koncesií Chorvátskej republiky. Kompenzačné vyrovnania nepresahujú príslušné práva Uruguaja. Návrh je v súlade so zásadou proporcionality.

               •Výber nástroja

               Na základe článku 218 ods. 6 písm. a) ZFEÚ sa vyžaduje rozhodnutie Rady o uzatvorení dohody.

               3.KONZULTÁCIE SO ZAINTRESOVANÝMI STRANAMI

               •Konzultácie so zainteresovanými stranami

                  S Radou (Výborom pre obchodnú politiku) sa viedli pravidelné konzultácie o obsahu rokovaní a ich napredovaní. Európsky parlament (Výbor pre medzinárodný obchod) bol informovaný.

               4.VPLYV NA ROZPOČET

                  Pozri finančný výkaz.

               5.OSTATNÉ PRVKY

               •Plány vykonávania

               Komisia navrhuje Rade, aby dohoda vo forme výmeny listov s Uruguajskou východnou republikou bola podpísaná v mene Únie. Zároveň sa Rade predkladá aj samostatný návrh na podpis tejto dohody.

               Na základe dohody Komisia prijme podľa článku 187 písm. a) nariadenia o jednotnej spoločnej organizácii trhov [nariadenie (EÚ) č. 1308/2013] vykonávacie nariadenie na rozšírenie týchto colných kvót:

               –zvýšenie colnej kvóty EÚ „vykostené mäso z hovädzích zvierat, čerstvé alebo chladené; jedlé droby z hovädzích zvierat, hrubá bránica a tenká bránica, čerstvá alebo chladená“ (pridelenej Uruguaju) o 76 ton, čísla colných položiek ex 0201 30 00 a ex 0206 10 95, pri zachovaní súčasných sadzieb v rámci kvóty 20 %. Nová colná kvóta bude 4 076 ton,

               –zvýšenie colnej kvóty EÚ „mäso z hovädzích zvierat, mrazené; jedlé droby z hovädzích zvierat, mrazené“ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton.

               Príslušné vykonávacie opatrenia sa pripravujú zároveň s týmto návrhom.

               2016/0058 (NLE)

               Návrh

               ROZHODNUTIE RADY

               o uzatvorení Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu
                  1
               ,

               keďže:

               (1)Rada poverila 15. júla 2013 Komisiu, aby v rámci pristúpenia Chorvátskej republiky k Európskej únii začala rokovania s určitými ďalšími členmi Svetovej obchodnej organizácie podľa článku XXIV:6 Všeobecnej dohody o clách a obchode (GATT) 1994.

               (2)Komisia viedla rokovania v rámci smerníc na rokovania vydaných Radou.

               (3)Tieto rokovania sa uzatvorili a Dohoda vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII dohody GATT 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii, bola parafovaná 18. decembra 2015.

               (4)Dohoda bola podpísaná v mene Európskej únie dňa […], s výhradou uzatvorenia dohody k neskoršiemu dátumu, v súlade s rozhodnutím Rady […].

               (5)Dohoda by sa mala uzatvoriť,

               PRIJALA TOTO ROZHODNUTIE:

               Článok 1

               Týmto sa uzatvára Dohoda vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii.

               Znenie dohody je priložené k tomuto rozhodnutiu.

               Článok 2

               Predseda Rady určí osobu splnomocnenú konať, v mene Európskej únie, vo veci oznámenia stanoveného v dohode, s cieľom vyjadriť súhlas Európskej únie s tým, že bude touto dohodou zaviazaná.

               Článok 3

               Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

               Deň nadobudnutia platnosti dohody sa uverejní v Úradnom vestníku Európskej únie.

               V Bruseli

                     Za Radu

                     predseda

               LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV

               1.NÁZOV NÁVRHU:

               Návrh rozhodnutia Rady o uzatvorení Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               2.ROZPOČTOVÉ RIADKY:

               Rozpočtový riadok príjmov:
                     Kapitola 12 – Clá a ostatné poplatky

               3.FINANČNÝ VPLYV

               ◻
                     Návrh nemá finančný vplyv

               X
                     Návrh nemá finančný vplyv na výdavky, ale má finančný vplyv na príjmy

               ◻
                     Návrh má finančný vplyv na pripísané príjmy, a to s týmto účinkom:

               (v mil. EUR zaokrúhlené na 1 desatinné miesto
                  2
               )

                        Rozpočtový riadok príjmov
                           3

                        Rok N

                        Rok N + 1

                        1,3

                        1,3

                        Stav po akcii

                        Rozpočtový riadok príjmov

                        [n + 1]

                        [n + 2]

                        [n + 3]

                        [n + 4]

                        [n + 5]

                        1,3

                        1,3

                        1,3

                        1,3

                        1,3

               4.OPATRENIA PROTI PODVODOM

               Budú sa uplatňovať všeobecné opatrenia proti podvodom súvisiace s clami EÚ a so spravovaním kvantitatívnych kvót.

               5.INÉ POZNÁMKY

               (metóda alebo vzorec použité na výpočet príjmov): Jednotková hodnota priemerného porovnateľného dovozu za roky 2012 – 2014 násobené novým objemom colných kvót násobené colnou sadzbou v rámci kvóty (20 %) mínus 25 % nákladov na výber. Pre nasledujúce roky sa jednotková hodnota považuje za konštantnú.

                     (1)
                  Ú. v. EÚ C […], […], s. […].

                     (2)
                  Sumy pre každý rok musia byť odhadnuté s použitím vzorca uvedeného v oddiele 5 s príslušnou poznámkou pod čiarou, v ktorej je uvedené napr. toto: „orientačná suma vypočítaná s použitím dohodnutého vzorca“. V prípade prvého roka sa ročná suma vyplatí zvyčajným spôsobom bez zníženia či pro rata.

                     (3)
                  V prípade tradičných vlastných zdrojov (poľnohospodárske poplatky, odvody z produkcie cukru, clá) musia uvedené sumy predstavovať čisté sumy, t. j. hrubé sumy po odpočítaní 25 % nákladov na výber.

    ---documentbreak---

               EURÓPSKA KOMISIA
            V Bruseli3. 3. 2016
            COM(2016) 103 final
            PRÍLOHA
            k
            návrhu rozhodnutia Rady
            o uzatvorení Dohody vo forme výmeny listov medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               DOHODA VO FORME VÝMENY LISTOV

               medzi Európskou úniou a Uruguajskou východnou republikou podľa článku XXIV:6 a článku XXVIII Všeobecnej dohody o clách a obchode (GATT) 1994, ktorá sa týka zmeny koncesií v listine Chorvátskej republiky v rámci jej pristúpenia k Európskej únii

               A. List Európskej únie

               V Bruseli …..

               Vážená pani/vážený pán,

               v nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii mám česť navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               Zvýšenie colnej kvóty EÚ „vykostené mäso z hovädzích zvierat, čerstvé alebo chladené; jedlé droby z hovädzích zvierat, hrubá bránica a tenká bránica, čerstvá alebo chladená“ (pridelenej Uruguaju) o 76 ton, čísla colných položiek ex 0201 30 00 a ex 0206 10 95, pri zachovaní súčasných sadzieb v rámci kvóty 20 %. Nová colná kvóta bude 4 076 ton,

               zvýšenie colnej kvóty EÚ „mäso z hovädzích zvierat, mrazené; jedlé droby z hovädzích zvierat, mrazené“ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton.

               Európska únia a Uruguaj si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.

               Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať Dohodu vo forme výmeny listov medzi Európskou úniou a Uruguajom.

               Vážená pani/vážený pán, prijmite, prosím, prejav mojej najhlbšej úcty.

               Za Európsku úniu

               B. List Uruguajskej východnej republiky

               V Bruseli …..

               Vážená pani/vážený pán,

               mám česť potvrdiť prijatie Vášho listu z […] v tomto znení:

               „V nadväznosti na rokovania podľa článku XXIV:6 a článku XXVIII Všeobecnej dohody o clách a obchode 1994 (GATT) o zmene listiny Chorvátskej republiky v rámci jej pristúpenia k Európskej únii mám česť navrhnúť toto:

               Európska únia zaradí na svoju listinu pre colné územie EÚ 28 koncesie uvedené v listine EÚ 27 s týmito zmenami:

               Zvýšenie colnej kvóty EÚ „vykostené mäso z hovädzích zvierat, čerstvé alebo chladené; jedlé droby z hovädzích zvierat, hrubá bránica a tenká bránica, čerstvá alebo chladená“ (pridelenej Uruguaju) o 76 ton, čísla colných položiek ex 0201 30 00 a ex 0206 10 95, pri zachovaní súčasných sadzieb v rámci kvóty 20 %. Nová colná kvóta bude 4 076 ton,

               zvýšenie colnej kvóty EÚ „mäso z hovädzích zvierat, mrazené; jedlé droby z hovädzích zvierat, mrazené“ o 1 875 ton, čísla colných položiek 0202 a 0206 29 91, pri zachovaní súčasných sadzieb v rámci kvóty 20 %. Nová colná kvóta bude 54 875 ton.

               Európska únia a Uruguaj si navzájom oznamujú ukončenie svojich interných postupov potrebných na nadobudnutie platnosti dohody. Dohoda nadobúda platnosť 14 dní od dátumu prijatia posledného oznámenia.

               Budem Vám zaviazaný, ak potvrdíte súhlas Vašej vlády s obsahom tohto listu. V takom prípade bude tento list spolu s Vaším potvrdením predstavovať Dohodu vo forme výmeny listov medzi Európskou úniou a Uruguajom.“

               Mám česť týmto vyjadriť súhlas mojej vlády s uvedeným listom.

               V mene Uruguajskej východnej republiky